CELEX: 32011R0342
Language: bg
Date: 2011-04-08 00:00:00
Title: Регламент за изпълнение (ЕС) № 342/2011 на Комисията от 8 април 2011 година за изменение на приложение II към Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране  Текст от значение за ЕИП

9.4.2011   
            
            
               BG
            
            
               Официален вестник на Европейския съюз
            
            
               L 96/10
            
         РЕГЛАМЕНТ ЗА ИЗПЪЛНЕНИЕ (ЕС) № 342/2011 НА КОМИСИЯТА
   от 8 април 2011 година
   за изменение на приложение II към Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 8, член 8, параграф 1, първа алинея и член 8, параграф 4 от нея,
   като има предвид, че:
   
               (1)
            
            
               С Регламент (ЕС) № 206/2010 на Комисията (2) се установяват изискванията за ветеринарно сертифициране при въвеждане в Съюза на определени пратки, които съдържат живи животни или прясно месо. С регламента се създават и списъци на трети страни, територии или части от тях, от които е разрешено въвеждането в Съюза на такива пратки.
            
         
               (2)
            
            
               В Регламент (ЕС) № 206/2010 се предвижда, че пратките от прясно месо, предназначено за консумация от човека, трябва да се внасят в Съюза само ако идват от третите страни, територии или части от тях, изброени в част 1 от приложение II към същия регламент, за които има отговарящ на съответната пратка образец на ветеринарен сертификат, вписан в посочената част.
            
         
               (3)
            
            
               На 25 февруари 2011 г. Южна Африка уведоми Световната организация за здравеопазване на животните (OIE) за наличието на огнища на шап. Поради липсата на клинични признаци, на 11 февруари 2011 г. огнищата са потвърдени въз основа на серологично изследване.
            
         
               (4)
            
            
               Според информацията в уведомлението огнищата са установени в две съседни области, намиращи се в североизточната част на провинция KwaZulu-Natal. Тези области са част от териториите в Южна Африка, от които е разрешен вносът в Съюза на прясно обезкостено и зряло месо от копитни животни. Тези територии са посочени в част 1 от приложение II към Регламент (ЕС) № 206/2010.
            
         
               (5)
            
            
               Поради риска от въвеждане на шап чрез вноса в Съюза на прясно месо от видове, възприемчиви към тази болест, и при липсата на гаранции, позволяващи райониране на Южна Африка, разрешението за износ на такова прясно месо в Съюза следва да се прекрати. Вписването за Южна Африка в част 1 от приложение II към Регламент (ЕС) № 206/2010 следва да бъде съответно изменено.
            
         
               (6)
            
            
               Поради това приложение II към Регламент (ЕС) № 206/2010 следва да бъде съответно изменено.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В част 1 от приложение II към Регламент (ЕС) № 206/2010 вписването за Южна Африка се заменя със следното:
   
      
                  „ZA — Южна Африка
               
               
                  ZA-0
               
               
                  Цялата страна
               
               
                  EQU, EQW
               
               
                   
               
               
                   
               
               
                   
               
               
                   
               
            
                  ZA-1
               
               
                  Цялата страна с изключение на:
                  
                              —
                           
                           
                              частта от зоната за контрол на болестта шап, разположена във ветеринарните райони Mpumalanga и в северните провинции, в областта Ingwavuma от ветеринарния район Natal и в граничната зона с Ботсуана източно от географска дължина 28°, и
                           
                        
                              —
                           
                           
                              областта Camperdown в провинция KwaZulu-Natal
                           
                        
               
                  BOV, OVI, RUF, RUW
               
               
                  F
               
               
                  1
               
               
                  11 февруари 2011 г.“
               
               
                   
               
            
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 18, 23.1.2003 г., стр. 11.
   
      (2)  ОВ L 73, 20.3.2010 г., стр. 1.